Predlog za sprejetje predhodne odločbe, ki ga je vložilo Juzgado de Primera Instancia e Instrucción nº 1 de Catarroja (Španija) 26. novembra 2012 - Banco Popular Español S.A. proti Marii Teodolinda Rivas Quichimbo in Wilmarju Edgarju Cun Pérezu
(Zadeva C-537/12)
Jezik postopka: španščina
Predložitveno sodišče
Juzgado de Primera Instancia e Instrucción nº 1 de Catarroja
Stranke v postopku v glavni stvari
Tožeča stranka: Banco Popular Español S.A.
Toženi stranki: Maria Teodolinda Rivas Quichimbo in Wilmar Edgar Cun Pérez
Vprašanji za predhodno odločanje
Sodišču se predlaga, naj odloči:
Ali je treba Direktivo [93/13/EGP] razlagati tako, da nasprotuje nacionalni ureditvi, v skladu s katero sodni organ, ki odloča v postopku izvršbe na podlagi hipoteke, kakršen je ta, urejen v členih od 681 do 695 španskega Ley de Enjuiciamiento Civil 1/2000, niti po uradni dolžnosti niti na predlog strank ne more preizkusiti nedovoljenosti pogoja iz pogodbe, sklenjene med prodajalcem ali ponudnikom in potrošnikom, in sicer ne glede na to, ali je potrošnik vložil ugovor.
Ne glede na to, ali bo odgovor na zgornje vprašanje pritrdilen ali nikalen, [...] naj [Sodišče] pojasni, ali je treba Direktivo 93/13 razlagati tako, da nasprotuje nacionalni ureditvi, v skladu s katero sodni organ, ki odloča v postopku izvršbe na podlagi hipoteke, kakršen je ta, urejen v členih od 681 do 695 španskega Ley de Enjuiciamiento Civil 1/2000, tega postopka ne more prekiniti, čeprav je bil naknadno začet ugotovitveni postopek, v katerem se zahteva ugotovitev nedovoljenosti pogoja iz pogodbe, ki je bila sklenjena med prodajalcem ali ponudnikom in potrošnikom in na podlagi katere je bil sprožen omenjeni postopek izvršbe.
____________
1 - Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah.